CELEX: 32015D0016
Language: el
Date: 2015-01-06 00:00:00
Title: Εκτελεστική απόφαση (ΕΕ) 2015/16 της Επιτροπής, της 6ης Ιανουαρίου 2015 , σχετικά με τη δημοσίευση με περιορισμό στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 1870-17:2012 «Χειροκίνητες οριζόντιες μηχανές εγκάρσιας κοπής με ένα δισκοπρίονο» , σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

7.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 3/61
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/16 ΤΗΣ ΕΠΙΤΡΟΠΉΣ
   της 6ης Ιανουαρίου 2015
   σχετικά με τη δημοσίευση με περιορισμό στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 1870-17:2012 «Χειροκίνητες οριζόντιες μηχανές εγκάρσιας κοπής με ένα δισκοπρίονο», σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 10,
   Έχοντας υπόψη τη γνώμη της επιτροπής που έχει συσταθεί βάσει του άρθρο 22 του κανονισμού (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (2),
   Εκτιμώντας τα ακόλουθα:
   
               (1)
            
            
               Όταν ένα εθνικό πρότυπο, που αποτελεί μεταφορά εναρμονισμένου προτύπου του οποίου τα στοιχεία έχουν δημοσιευτεί στην Επίσημη Εφημερίδα της Ευρωπαϊκής Ένωσης, καλύπτει μία ή περισσότερες βασικές απαιτήσεις ασφάλειας και υγείας όπως ορίζονται στο παράρτημα I της οδηγίας 2006/42/ΕΚ, η μηχανή που έχει κατασκευαστεί σύμφωνα με το εν λόγω πρότυπο θεωρείται ότι τηρεί τις εν λόγω βασικές απαιτήσεις ασφάλειας και υγείας.
            
         
               (2)
            
            
               Τον Μάιο του 2013 η Γαλλία υπέβαλε επίσημη ένσταση σύμφωνα με το άρθρο 10 της οδηγία 2006/42/ΕΚ όσον αφορά το πρότυπο EN 1870-17:2012 «Ασφάλεια μηχανών επεξεργασίας ξύλου — Δισκοπρίονα — Μέρος 17: Χειροκίνητες οριζόντιες μηχανές εγκάρσιας κοπής με ένα δισκοπρίονο (χειροκίνητα δισκοπρίονα με ακτινικό βραχίονα», το οποίο προτάθηκε από την Ευρωπαϊκή Επιτροπή Τυποποίησης (CEN) να εναρμονιστεί στο πλαίσιο της οδηγίας 2006/42/ΕΚ.
            
         
               (3)
            
            
               Η επίσημη ένσταση βασίζεται στην έλλειψη συμμόρφωσης των διατάξεων που προβλέπονται στο σημείο 3 της ρήτρας 5.3.6.1 Προφυλακτήρες της πριονολεπίδας του προτύπου που ορίζουν ότι ο προφυλακτήρας μπορεί να είναι σταθερός ή κινητός, χωρίς να αναφέρεται ποιο από τα δύο είναι αναγκαίο, αν και πρόκειται για δύο διαφορετικές κατηγορίες προϊόντων που προσφέρουν διαφορετικά επίπεδα ασφάλειας τα οποία αντιστοιχούν σε διαφορετικές αναλύσεις κινδύνου.
            
         
               (4)
            
            
               Η Επιτροπή, αφού εξέτασε το πρότυπο EN 1870-17:2012 μαζί με τους εκπροσώπους της επιτροπής που έχει συσταθεί βάσει του άρθρου 22 της οδηγία 2006/42/ΕΚ, κατέληξε στο συμπέρασμα ότι το πρότυπο δεν ικανοποιεί τις βασικές απαιτήσεις ασφάλειας και υγείας που προβλέπονται στο σημείο 1.4.2 «Ειδικές απαιτήσεις για τους προφυλακτήρες» του παραρτήματος I της οδηγία 2006/42/ΕΚ, επειδή επιτρέπει στους σχεδιαστές να επιλέξουν να τοποθετήσουν προφυλακτήρες που παρέχουν διαφορετικά επίπεδα ασφάλειας χωρίς αναφορά σε ανάλυση κινδύνου.
            
         
               (5)
            
            
               Η συμπερίληψη σε ένα εναρμονισμένο πρότυπο πολλών δυνατοτήτων επιλογής, μία από τις οποίες δεν συμμορφώνεται με τις βασικές απαιτήσεις υγείας και ασφάλειας της οδηγία 2006/42/ΕΚ, μπορεί να δημιουργήσει σύγχυση ως προς το τεκμήριο συμμόρφωσης που προσδίδεται από την εφαρμογή του προτύπου..
            
         
               (6)
            
            
               Λαμβάνοντας υπόψη την ανάγκη να βελτιωθούν οι πτυχές του προτύπου EN 1870-17:2012 που αφορούν την ασφάλεια και εν αναμονή κατάλληλης αναθεώρησης του εν λόγω προτύπου, η δημοσίευση στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 1870-17:2012 θα πρέπει να συνοδεύεται από κατάλληλη προειδοποίηση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα στοιχεία αναφοράς του προτύπου EN 1870-2012:17 «Ασφάλεια μηχανών επεξεργασίας ξύλου — Δισκοπρίονα — Μέρος 17: Χειροκίνητες οριζόντιες μηχανές εγκάρσιας κοπής με ένα δισκοπρίονο (χειροκίνητα δισκοπρίονα με ακτινικό βραχίονα» δημοσιεύεται με περιορισμό στην Επίσημη Εφημερίδα της Ευρωπαϊκής Ένωσης όπως ορίζεται στο παράρτημα.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 6 Ιανουαρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 157 της 9.6.2006, σ. 24.
   
      (2)  ΕΕ L 316 της 14.11.2012, σ. 12.
   
      ΠΑΡΑΡΤΗΜΑ
      ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ, ΣΤΟ ΠΛΑΙΣΙΟ ΤΗΣ ΕΦΑΡΜΟΓΗΣ ΤΗΣ ΟΔΗΓΙΑΣ 2006/42/ΕΚ
      (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης)
      
                  ΕΟΤ (1)
                  
               
               
                  Στοιχείο αναφοράς και τίτλος του εναρμονισμένου προτύπου
                  (έγγραφο αναφοράς)
               
               
                  Πρώτη δημοσίευση στην ΕΕ
               
               
                  Στοιχεία αντικατασταθέντος προτύπου
               
               
                  Ημερομηνία λήξης της ισχύος του τεκμηρίου συμμόρφωσης του αντικατασταθέντος προτύπου
                  Σημείωση 1
               
            
                  CEN
               
               
                  EN 1870-17:2012
                  Ασφάλεια μηχανών επεξεργασίας ξύλου — Δισκοπρίονα — Μέρος 17: Χειροκίνητες οριζόντιες μηχανές εγκάρσιας κοπής με ένα δισκοπρίονο (χειροκίνητα δισκοπρίονα με ακτινικό βραχίονα)
               
               
                  Αυτή είναι η πρώτη δημοσίευση
               
               
                  EN 1870-17:2007 + A2:2009
                  Σημείωση 2
               
               
                  Η ημερομηνία αυτής της δημοσίευσης
               
            
                  
                     Προειδοποίηση: Όσον αφορά την επιλογή των προφυλακτήρων της πριονολεπίδας, η παρούσα δημοσίευση δεν αφορά το σημείο 3 της ρήτρας 5.3.6.1 του εν λόγω προτύπου, η εφαρμογή του οποίου δεν προσδίδει τεκμήριο συμμόρφωσης στις βασικές απαιτήσεις υγείας και ασφάλειας 1.4.2 του παραρτήματος I της οδηγία 2006/42/ΕΚ.
               
            
                  Σημείωση 1:
               
               
                  Γενικά, η ημερομηνία λήξης της ισχύος του τεκμηρίου συμμόρφωσης είναι η ημερομηνία απόσυρσης, η οποία καθορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών των προτύπων αυτών στο γεγονός ότι σε ορισμένες εξαιρετικές περιπτώσεις, αυτό μπορεί να αλλάξει.
               
            
                  Σημείωση 2:
               
               
                  Το νέο (ή τροποποιημένο) πρότυπο έχει το ίδιο πεδίο εφαρμογής με το αντικατασταθέν πρότυπο. Τη δεδομένη ημερομηνία, το αντικατασταθέν πρότυπο παύει να παρέχει τεκμήρια συμμόρφωσης με τις βασικές ή άλλες απαιτήσεις της σχετικής νομοθεσίας της Ένωσης.
               
            
         (1)  ΕΟΤ: Ευρωπαϊκός Οργανισμός Τυποποίησης –CEN:
      
                  —
               
               
                  CEN: Avenue Marnix 17, B-1000, Brussels, Tel.+32 2 5500811· φαξ + 32 2 5500819 (http://www.cen.eu)